Nationale Volksarmee

NVA (Nationale Volksarmee, "Arme vroadel ar bobl" en alamaneg) a oa anv arme Republik Demokratel Alamagn. Krouet e voe d'an 18 a viz Genver 1956, ha divodet e 1990. 

 Istor 
Aozañ un arme e DDR a grogas azalek 1952 : goude aozañ Polis ar bobl ha meur a framm all e voe krouet NVA d'an 18 a viz Genver 1956. Kement-se a voe graet e diabarzh framm feur-emglev Varsovia, ha dindan levezon URSS. Betek 1962 e oa diazezet NVA war an emouestlañ. Pa voe lakaet ret ar servij-soudard e voe enni war-dro 170 000 soudard. 

Gant an doare ma oa bet oazet NVA e oa bras pouez politikel SED (strollad komunour) enni. Tost an holl ofiserien ha danvez ofiserien eus an NVA a oa ezel eus SED, hag unan eus ar palioù a oa lakaat kalz izili eus SED e-touez an isofiserien. Hervez pennoù SED e oa NVA "benveg galloud renkad al labourerien da wareziñ ha da suraat ar gounidoù sokialour rak tagadennoù an diavaez". NVA a oa ur benveg da zifenn DDR hag ar broioù all a oa e feur-emglev Varsovia. Soudarded NVA ne gemerjont perzh e brezel ebet. Raktreset e voe kas rannadoù eus NVA da bPraha e 1968, met ne oa ket prest NVA hag ouzhpenn e voe soñjet e vije drastus an efed (ma vije bet aozet e vije ar wech kentañ abaoe an Eil Brezel-bed ma vije bet kaset soudarded alaman d'ur vro estren). Er goañv 1981 e voe kaset soudarded NVA e-kichen harzoù Polonia, ha prest e oant da waskañ kement emsavadeg a vije bet kaset gant ur sindikad, met a-benn ar fin ne voe ket roet urzh d'en ober.  Meur a wech e voe lakaet soudarded NVA war ziwall : e 1961 pa voe savet moger Berlin, e 1962 da vare ar pennad tenn e Kuba, e 1968 pa 'z eas arme URSS da aloubiñ Tchekoslovakia, hag ivez er goañv 1989. Divodet e voe NVA e 1990, hag an diazezlec'hioù, ar staliadurioù hag an armoù a voe roet d'ar Bundeswehr. Al lod brasañ eus diazezlec'hioù NVA a voe serret, hag ul lodenn eus an armoù a voe gwerzhet da Stadoù all, Turkia hag Indonezia en o zouez. Al lod brasañ eus an ofiserien hag an isofiserien a voe lakaet war o leve. Ar re a voe degemeret er Bundeswehr a voe lakaet da bennadjudant, ar pezh a dalveze diskenn a-fet grad. 3 200 eus ar 36 000 ofiser a oa a voe degemeret er Bundeswehr.

Aozadur
 Arme-zouar DDR e 1983 
Koskor : 116 000 den, 69 000 den engalvet en o zouez.
Adarme : ?thumb|120px|Ardamez aerlu RDA
 Aerlu DDR e 1983 
Koskor : 37000 den : 2 vatailhon harz-lammerien, 15 000 den engalvet, 359 c'harr-nij-brezel. 
Adarme: 30000 den

 Morlu (Volksmarine) DDR e 1983 
Koskor : 14 000 den, en o zouez 8 000 den engalvet.
Adarme : 25 000 den

 Ar stummañ 
Skolioù a oa da stummañ an ofsiserien, an isofiserien hag an danvez-ofiserien. Azalek kreiz ar bloavezhioù 1970 e voe aotreet ar sternidi dibabet da vont da studiañ da skolioù ofiserien URSS. Stummet e veze an ofiserien uhel (ha bep bloaz ivez 10 ofiser eus polis ar bobl) en akademiezh arme NVA e Dresden.

 Gradoù 
 Ofiserien-jeneraled NVAMarschall der DDRArmeegeneralGeneraloberstGeneralleutnantGeneralmajorcenter|65pxcenter|65pxcenter|65pxcenter|65pxcenter|65px

 Ofiserien NVAOberstOberstleutnantMajorHauptmannOberleutnantLeutnantUnterleutnantcenter|75pxcenter|75pxcenter|75pxcenter|65pxcenter|65pxcenter|65pxcenter|65px

 Danvez-ofiserien NVAStabsoberfähnrichStabsfähnrichOberfähnrichFähnrichcenter|65pxcenter|65pxcenter|65pxcenter|65px

 Isofiserien NVAStabsfeldwebelOberfeldwebelFeldwebelUnterfeldwebelUnteroffiziercenter|75pxcenter|75pxcenter|75pxcenter|75pxcenter|75px

 Soudarded NVAStabsgefreiterGefreiterSoldatcenter|75pxcenter|75pxcenter|75px

 Levrlennadur 

Wilfried Kopenhagen, Die Landstreitkräfte der NVA, Motorbuch Verlag, ISBN 3-613-02297-4
Siegfried Breyer & Peter Joachim Lapp, Die Volksmarine der DDR, Bernard & Graefe Verlag, ISBN 3-763-75423-7
Klaus Behling, Der Nachrichtendienst der NVA, edition ost, 2005, ISBN 3-360-01061-2
Bodo Wegmann, Die Militäraufklärung der NVA, Verlag Dr. Koester, Berlin, 2005, ISBN 3-895-74580-4
Walter Jablonsky, Die NVA in den Vereinten Streitkräften des Warschauer Paktes. In: NVA - Anspruch und Wirklichkeit… nach ausgewählten Dokumenten. Berlin, Bonn, Herford, 1994

 Liammoù diavaez 

 Aozadur NVA d'ar 1 a viz Kerzu 1986
 Framm NVA (brastres)
 Portal NVA
 Aozadurioù NVA

Rummad:Istor Alamagn
Rummad:Republik Demokratel Alamagn
Rummad:Republikoù sokialour kozh
Rummad:Armeoù
Rummad:Brezel yen
Rummad:Strolladoù hag aozadurioù soudardel lamet e 1990